**ZAPISNIK**

**seje Strokovnega sveta DSO Črnomelj, z dne 05.05.2016 ob 08.00 uri v pisarni direktorice**

PRISOTNI:

* Valerija Lekić Poljšak
* Alenka Vipavec Mahmutović
* Mira Vlašič
* Marija Bartolj
* Patra Simčič

ODSOTNA:

* Damjana Kolbezen Žepič

**Dnevni red:**

1. **Pregled zapisnika seje Strokovnega sveta z dne 29.02.2016**
2. **Srečanje stanovalcev dolenjske regije**
3. **Srečanje stanovalcev in svojcev DSO Črnomelj**
4. **Aktualne informacije**

Ad/1

Ugotovitve:

* Anketiranje stanovalcev v marcu ni bilo izvedeno.
  + **Dogovor**: Izvede se v čim krajšem času, izvede jih udeleženec javnih del.
* Opravi se pregled podrobnejših odgovorov iz vprašalnikov za zaposlene, ki so bili izpolnjeni v letu 2015. Ugotovitve:
  + Zaposlene je potrebno sproti seznanjati z novostmi in vizijo doma
  + M. Bartolj predlaga, da bi se pred razdelitvijo vprašalnikov vedno sklical sestanek z zaposlenimi in se jim razložile določene stvari, predvsem tiste, pri katerih je pri preteklem ocenjevanju beležena slabša ocena
  + Potreben je prenos pomembnih informacij in sklepov seje kolegija
  + Zaposlenim je potrebno posredovati dogovore timskih sestankov, doreči je potrebno le način oz. obliko prenosa informacij
  + **Dogovor:** 
    - Organizirajo se redni mesečni sestanki z zaposlenimi
    - Sestanki strokovnega tima: udeležba članov strokovnega sveta, vključi se tudi Jankovič Marinka, Grdun Brigita in Pevačar Haidi. Obravnavajo se vse tekoče informacije in vse strokovne zadeve. Zabeležke piše Marija Bartolj. Zapis bo tudi vedno točka dnevnega reda na kolegiju direktorice.
    - poizkusi se z anonimnimi vprašalniki v obliki zloženke, ki bi jo zaposleni lahko izpolnili in oddali v skrinjico. Tako bi imeli priložnost na takšen način na kaj opozoriti, pograjati in tudi predlagati izboljšave. Skrinjice se z junijem postavijo na recepcijo, v kuhinjo in na oddelek. Izdelajo se v delovni terapiji, odpira jih strokovni tim enkrat mesečno in naredi zabeležko.

Ad/2

* srečanje bo 08.06.2016 ob 10.00 (pozdrav se predvidi ob 10.30 uri)
* informativne prijave so zbrane : 340 prijavljenih (z našimi stanovalci, brez naših zaposlenih)
* povezovanje programa: Mira Vlašič
* povabiti še županjo občin Črnomelj in Semič, člane sveta, državnega svetnika Samer Khalila
* program:
  + pred pozdravom belokranjska pesem (Kresnice )
  + pozdrav in predstavitev udeležencev
  + beseda se preda tistemu, ki želi pozdraviti
  + zabavni del: igre vodi Petra Simčič – po obari
  + obara se lahko postreže, ko se zberejo vsi (teče vzporedno s programom)
* prehrana:
  + uporabijo se gastro posode
  + obara se začne deliti takoj po pozdravnimi govori
  + ob sprejemu (preden se posedejo – že pri avtobusu oz. na vrhi klančine) se postrežejo pogače – se sproti lomijo
  + na mizi pričakajo piškoti, sadje in sok ter voda
  + po dva zaposlena bosta zadolžena za eno mizo (hrana, pijača, spremstvo na WC…)
  + kosilo bo ob 13.00 ; na oddelku se postreže ob običajni uri
    - sestava kosila: kos pečenega mesa (teletina), pleskavica, piščančje stegno, popečena zelenjava, 2 štruklja, kolobar paradižnika
  + po kosilu se postreže kava in jabolčni štrudelj
  + pri kosilu se postreže belo, rdeče vino, radenska, voda, sok
  + zaposleni bodo oblečeni v bele službene majice in kavbojke
  + na mizo se zalepijo prti za enkratno uporabo, ki se porabijo tudi za srečanje stanovalcev in svojcev
  + oder se obleče, dekoracija se naredi v domu
  + izdelajo se spominki (knjižna kazala)

Ad/3

Srečanje stanovalcev in svojcev:

* 11.06.2016 ob 10.00 uri
* Pozdrav: Mira Vlašič
* Domski pevski zbor Jorgovan in Tomaž Urh (preveri se njegova prisotnost)
* Pesem: Tomaž Urh s kitaro – ljudsko belokranjsko pesem – paziti, da bo vesela
* na mizi pričakajo piškoti, sadje in sok ter voda
* prehrana se organizira kot v preteklih letih, preveri se, če je možno, da se meso peče pri nas
* po dva zaposlena bosta zadolžena za eno mizo (hrana, pijača, spremstvo na WC…)
* izdelajo se spominki (mila, klobučki)
* piškoti za prodajo – suho pecivo po 20 dkg

Ad/4

Direktorica je podala naslednje informacije:

* dobili smo povabilo časopisne hiše Delo za natečaj »najtoplejši dom«, kjer bodo predstavljene dobre in inovativne prakse. Predlaga, da se prijavimo. Vsak iz svoje praksa naj alinejsko napiše, kaj je pri nas dobra praksa. Omejeni smo na določeno število znakov. Rok za dostavo je 30.05.2016. Nosilec: Alenka Vipavec Mahmutović, namestnica direktorice za področje zdravstvene nege in oskrbe
* prejeli smo ponudbo za izobraževanja ga. Nene Dautanec. Pri nas bi želela najeti prostor enkrat na mesec od 17.00 do 20.00 ure. Stroške bi lahko kompenzirali z delavnico za zaposlene.
  + **Dogovor**: prostor damo v uporabo, organizira se izobraževanje v dveh ali treh skupinah in se nanj povabi tudi družinske člane.
* Strokovna ekskurzija:
  + Izbrana destinacija Jesenice-Beljak-Celovec
  + Termin: četrtek in petek, predvidoma 13. in 14. oktober 2016
* Zaposlili smo dva pripravnika za bolničarja. Odločiti se je potrebno glede pripravništva za socialnega delavca.
  + **Dogovor**: pripravnika socialnega delavca se zaposli okvirno s 01.10.2016.
* Prenova 4B:
  + Pred koncem del naj se pripravijo aneksi in način obveščanja stanovalcev in svojcev glede cen po selitvi v prenovljene prostore
  + Socialna delavka se boji, da bi kdo od preseljenih stanovalcev odklonil selitev v podstrešno sobo; selitve nazaj ni možno odkloniti, postopki preselitve so možni skladno s Pravilnikom o postopkih pri uveljavljanju institucionalnega varstva in možnostmi doma. Predloge oz. želje obravnava Komisija za sprejem in odpust stanovalcev in sprejme ustrezno rešitev.
  + Člani strokovnega sveta izberejo način položitve talne obloge
* Napredovanje v naziv:
  + **Dogovor**:
    - strokovni delavci, ki menijo, da izpolnjujejo pogoje za napredovanje, naj pripravijo dokumentacijo v skladu s pravilnikom o napredovanju, ki bo obravnavana na seji strokovnega sveta.
    - Priporočilo strokovnega sveta bo izdano na podlagi vloge delavca
* Aktivnosti in prireditve:
  + 18.05.2016 - Teden vseživljenjskega življenja:
    - Dogovor: stanovalci sodelujejo na Paradi učenja le, če ne bo dežja
  + 18.05.2016 - Obisk otrok iz Vrtca
  + 25.05.2016 – obisk KUD Jože Mihelčič iz Semiča
  + 27.05.2016 – predstava učencev OŠ Mirana Jarca
* Razmisli se o boljšem informiranju vseh ključnih zaposlenih glede planiranih odsotnosti, aktivnosti in stanovalcev ter ostalih obveznostih. Na kolegiju direktorice se dogovori o možnosti realizacije (Tatjana Špehar).

Seja strokovnega sveta je bila zaključena ob 13.15 uri.

Zapisala:

Ksenija Pezdirc, višja upravna delavka Valerija Lekić Poljšak

višja strokovna delavka v splošnih službah direktorica